রাজু আলাউদ্দিন: অনুবাদ বিষয়ে আমার আলাদা প্লান আছে। সে বিষয়ে আমি পরে কথা বলব। একটা জিনিস, সেটা হলো যে, আপনি উল্লেখ করেছেন, এবং আমরা সেটা জানিও, মুসলমান শাসকদের পৃষ্ঠপোষকতায় বাংলা সাহিত্যের নবযুগের সূচনা হয়েছে। বাংলা চর্চার জন্য ব্যাপকভাবে তারা উদ্বুদ্ধ করেছেন। আবার আমরা উনিশ শতকে যখন আসি, তখন কিন্তু দেখা গেল, এই মুসলমানরা শাসক না, মুসলমান একটা শ্রেণি বাংলাবিমুখ হয়ে গেল। এই ভাষাচর্চার জন্য তারা সেভাবে নজরই দেননি। এইদুটো পরস্পর বিরোধী বিষয়কে আপনি কিভাবে ব্যাখ্যা করেন?